**PRAVILNIK I RASPIS**

1. **Pojedinačnog šahovskog prvenstva za učenice osnovnih škola Novog Zagreba**

**Članak 1.**

**Šahovska grupa Školskog športskog društva KRGUS OŠ Gustava Krkleca organizira I. Pojedinačno šahovsko prvenstvo za učenice OŠ Novog Zagreba.**

**Članak 2.**

**Prvenstvo će se odigrati 18. listopada(petak) u prostorijama OŠ Gustava Krkleca s početkom u 17.00 sati. Registracija prijavljenih igračica do 16.45 sati.**

**Grupne i/ili pojedinačne prijave poslati na e-mail: nikola.cetina@xnet.hr do srijede 16. listopada. U prijavi navesti prezime i ime, razred, godinu rođenja i naziv škole.**

**Članak 3.**

**Pravo sudjelovanja imaju sve učenice osnovnih škola Novog Zagreba.**

**Članak 4.**

**Prvenstvo se igra po švicarskom sustavu u 7 kola-sparivanje računalom.**

**Tempo igre je 10(deset) minuta po igračici.**

**Organizator osigurava šahovske garniture i šahovske satove.**

**Članak 5.**

**Direktorica Prvenstva je Slavica Vukčević,prof.**

**Voditelj Prvenstva je Nikola Cetina.**

**Suci: Siniša Režek, međunarodni sudac(IA) i Maroje Portada, državni sudac(NA).**

**Članak 6.**

**Zakašnjavanje na početak partije i njeno odgađanje nije dozvoljeno.**

**U slučaju spora igračice su dužne pozvati suca, čija odluka je konačna i izvršna.**

**Po završetku partije igračice su dužne rezultat prijaviti sucu i napustiti prostor za igru.**

**Članak 7.**

**Prema igračici koja svojim nekorektnim ponašanjem izazove nered ili bilo koji drugi način ometa odvijanje igre primijeniti će se mjera opomene, a potom i diskvalifikacija.**

**Za vrijeme partije igračice su dužne isključiti mobitele. Ukoliko se igračici tokom partije uključi mobitel partiju gubi bez igre.**

**Članak 8.**

**U slučaju diobe mjesta primjenjuju se ovi kriteriji:**

**a. Središnji Buchholz**

**b. Buchholz**

**c. Kumulativ**

**d. međusobni susret**

**e. veći broj pobjeda**

**f. ždrijeb**

**Članak 9.**

**Tri prvoplasirane igračice dobivaju prigodne pehare, a sve natjecateljke medalje i diplome.**

**Članak 10.**

**Izvještaji i konačni poredak biti će objavljeni na internet stranici www.os-gkrkleca.zg.skole.hr.**

**Članak 11.**

**Pravo tumačenja, izmjena i dopuna Pravilnika ima Organizacijski odbor Prvenstva.**

**Zagreb,listopad 2013.**

**Organizacijski odbor:**

**Slavica Vukčević,prof. ravnateljica OŠ G. Krkleca**

**Nikola Cetina, voditelj Šahovske grupe**

**Ivana Olivari, prof. voditeljica ŠŠD KRGUS**

**Siniša Režek, glavni sudac Prvenstva**

**GENS UNA SUMUS!**